《雪中过虎牢》
金朝·李汾

萧萧行李戛弓刀，踏雪行人过虎牢。广武山川哀阮籍，黄河襟带控成皋。

身经戎马心逾壮，天入风霜气更豪。横槊赋诗男子事，征西谁为谢诸曹。

作者简介：金太原平晋人，字长源。为人跌宕不羁。工诗，雄健有法。举进士不第，一度为史馆书写。后为恒山公武仙行尚书省讲议官，又与仙不合，逃走被追获，被囚绝食死，年不满四十。